Soçi - Təhlükə ehtimalları
Soçidə qış Olimpiya oyunları ciddi təhlükəsizlik tədbirləri altında keçirilir. Lakin ekspertlərin fikrincə, tədbirlər üçün artıq gec ola bilər.
2004-cü il. Çeçenistan İkinci Dünya Müharibəsində nasist Almaniyası üzərində qələbənin 59-cu ildönümü münasibəti ilə təşkil edilən parad. Stadionda həyata keçirilən bomba hücumu zamanı yeni prezident və respublika rəsmiləri də daxil edilməklə, on nəfər həlak olur. Onlarla insan xəsarət alır. Məhz buna görə ekspertlər Rusiya prezidenti Vladimir Putinin Soçidə “polad halqa” adlandırdığı təhlükəsizliyin artıq yubanmış olduğunu düşünür. “100 faiz effektivliy təsəvvür edilsə belə, onlar oyunlar elan edilməzdən çox əvvəl işlərini görüb. Bu isə o deməkdir ki, elementlər inşaatdan əvvəl orada yerləşib.” Yan Von Qordon Ohayo ştatında yerləşən Diplomatik Müdafiə Traininqi İnstitutunun direktorudur. Bu qurum mülki vətəndaşları təhlükəli şəraitlərə hazırlayır. Qordon Şimali Qafqaz regionundakı terror qrupları üzrə ekspertdir. “Bu insanlar inşaaat işçiləri, inşaat kontraktorları kimi işlərə müraciət edə bilərdi.” Soçi Olimpidası inşaatında 100 min kontraktor iştirak edib. Ceymstaun Fondunun prezidenti Qlen Hovard deyir ki, onlar kanalizasiya sisteminin genişləndirilməsində iştirak edib, avtobuslar sürür. Bütün inşaatın yoxlanılması mümkün deyil. “Soçiyə bu sayda insanın işləmək üçün gəlməsinin özü problemdir. Onlar bombalar yerləşdirə bilərdi.” 2004-cü ilin paradı kimi. Ekspertlərin fikrincə, çeçen separatistlər stadiona bombaları 3 ay əvvəl yerləşdirmiş ola bilər. Qlen Hovard “Olimpiada vaxı heç nə baş verməsə bu həqəqiətn böyük sürpriz olacaq-deyə bildirib.” Soçi ruslarla son nəfəsədək mübarizə aparacağına söz verən Çeçenistanın qonşuluğunda yerləşir. Strateji və Beynəlxalq Araşdırmalar Mərkəzinin Rusiya və Avrasiya proqramının direktoru Andryu Kuşinsin dediyinə görə, oyunlar ekstremistlər üçün yaxşı bir imkan ola bilər. “Soçi terrorçular, islam cihadçıları, fərdlər və qruplaşmalar üçün mübarizə meydanı ola bilər.” Rusiyanın terrorçuları Soçidən uzaq saxlamaq cəhdlərinə baxmayaraq, əsas təhlükə daxildə mövcüd ola bilər.